Det kan være et stort skridt at tage på efterskole. Et helt år væk hjemmefra som ungt menneske – det er både udfordrende og en kæmpe oplevelse. Der ligger efterskoler overalt i landet med et væld af forskellige fokusområder – heriblandt musik, drama og idræt. Hvert år bliver der skabt unikke bånd og uforglemmelige minder på efterskoler i hele Danmark – og vi forstår godt, hvorfor så mange unge mennesker har lysten til at tage et år på efterskole.
Faktum er nemlig, at efterskoler bliver mere og mere populære! Fra skoleåret 2019/20 til skoleåret 2020/21 har der været en stigning på 600 unge mennesker, som har valgt at tage på efterskole. Tallet ligger på hele 30.669 mennesker, og det har aldrig været højere.